2

PATVIRTINTA
Kretingos rajono savivaldybės tarybos
2026 m. spalio 29 d. sprendimu Nr. T2-266

2026 METŲ VALSTYBĖS BIUDŽETO LĖŠŲ, SKIRTŲ IŠLAIDOMS, SUSIJUSIOMS SU KRETINGOS RAJONO SAVIVALDYBĖS MOKYKLŲ MOKYTOJŲ, DIRBANČIŲ PAGAL IKIMOKYKLINIO, PRIEŠMOKYKLINIO, BENDROJO UGDYMO PROGRAMAS, PERSONALO ATNAUJINIMU, APMOKĖTI, PASKIRSTYMO IR PANAUDOJIMO TVARKOS APRAŠAS

I SKYRIUS
BENDROSIOS NUOSTATOS

1. 2026 metų valstybės biudžeto lėšų, skirtų išlaidoms, susijusioms su Kretingos rajono savivaldybės mokyklų mokytojų, dirbančių pagal ikimokyklinio, priešmokyklinio, bendrojo ugdymo programas, personalo atnaujinimu, apmokėti, paskirstymo ir panaudojimo tvarkos aprašas (toliau – Aprašas) nustato Kretingos rajono savivaldybės mokyklų, kurių steigėjas yra Kretingos rajono savivaldybė (toliau – Savivaldybė), 2026 metais skirtų valstybės biudžeto lėšų, kurias Savivaldybė gali naudoti mokytojams, dirbantiems pagal ikimokyklinio, priešmokyklinio, bendrojo ugdymo programas, personalo atnaujinimui, apmokėti, paskirstymo ir panaudojimo tvarką.
2. Aprašo tikslas – sukurti teisinį pagrindą skaidriam, tikslingam valstybės biudžeto lėšų paskirstymui mokykloms bei teisingam, ekonomiškam ir rezultatyviam jų panaudojimui, skatinti trūkstamų pedagogų pritraukimą į mokyklas.
3. 2026 metais valstybės biudžeto lėšas Savivaldybei skiria Lietuvos Respublikos švietimo, mokslo ir sporto ministerija.
4. Apraše vartojamos sąvokos apibrėžtos Lietuvos Respublikos švietimo įstatyme.
	
II SKYRIUS
VALSTYBĖS BIUDŽETO LĖŠŲ PASKIRSTYMAS IR PANAUDOJIMAS MOKYTOJŲ PRITRAUKIMUI 

	5. Valstybės biudžeto lėšos mokytojų pritraukimui skiriamos Savivaldybės mokyklose taikomoms priemonėms, kurios paskatintų asmenį užimti laisvą mokytojo darbo vietą ir dirbti joje (toliau – mokytojų pritraukimo priemonės), finansuoti.
	6. Mokytojų pritraukimo priemonės, finansuojamos iš valstybės biudžeto lėšų, taikomos asmeniui, priimtam į laisvą mokytojo pareigybę mokykloje einamaisiais 2026 kalendoriniais metais visai mokytojo pareigybės darbo laiko normai arba jos daliai:
	6.1. jei asmuo nėra dirbęs mokytoju Savivaldybės mokykloje pagal ikimokyklinio, priešmokyklinio, bendrojo ugdymo programas;
	6.2. jei asmuo yra dirbęs mokytoju Savivaldybės mokykloje pagal ikimokyklinio, priešmokyklinio, bendrojo ugdymo programas, išskyrus šiuos atvejus:
	6.2.1. kai mokytojas, priimtas į mokyklą, joje yra dirbęs neterminuotai per pastaruosius 12 mėnesių;
6.2.2. kai mokytojas yra dirbęs neterminuotai per pastaruosius 12 mėnesių mokykloje, kuri yra Savivaldybės teritorijoje.
	7. Valstybės biudžeto lėšas Savivaldybė skiria šioms mokytojų pritraukimo priemonėms finansuoti:
7.1. kvalifikacijos įgijimo ir tobulinimo išlaidoms kompensuoti (pedagogo kvalifikacijos, kito mokomojo dalyko ar pedagoginės specializacijos kompetencijų įgijimo, kvalifikacijos tobulinimo ir su juo susijusioms išlaidoms kompensuoti), pateikiant tai pagrindžiančius dokumentus; 
7.2. važiavimo į darbą ir atgal visuomeniniu transportu, taip pat nuosava, išsinuomota ar pagal panaudos sutartį perduota transporto priemone išlaidoms kompensuoti vadovaujantis Kretingos rajono savivaldybės mokytojų, pagalbos mokiniui specialistų kelionės išlaidų dalinio kompensavimo tvarkos aprašu, pateikiant tai pagrindžiančius dokumentus. 
	8. Asmeniui taikomos mokytojų pritraukimo priemonės, nurodytos Aprašo 7 punkte, yra individualiai su juo derinamos ir nustatomos Savivaldybės mokyklos vadovo sprendimu apibrėžtam laikotarpiui, bet ne ilgiau kaip iki 2026 m. gruodžio 31 d.
	9. Savivaldybės mokyklų vadovai pateikia Savivaldybės administracijos Švietimo skyriui ir Savivaldybės administracijos Ekonomikos ir biudžeto skyriui motyvuotus prašymus per dokumentų valdymo sistemą ,,Kontora“ (toliau – DVS) skirti valstybės biudžeto lėšų pagal Aprašo 7 punktą.
	10. Savivaldybės administracijos Švietimo skyrius patikrina Savivaldybės mokyklų vadovų teiktų prašymų atitikimą Aprašo 6 ir 7 punktų kriterijams. Valstybės biudžeto lėšos, skirtos išlaidoms, susijusioms su Savivaldybės mokyklų mokytojų personalo atnaujinimu, apmokėti, paskirstomos Savivaldybės mokykloms Savivaldybės tarybos sprendimu, kurį rengia Savivaldybės administracijos Ekonomikos ir biudžeto skyrius. 
11. Skirtas, bet pagal Apraše nurodytą paskirtį nepanaudotas valstybės biudžeto lėšas nustatytais terminais grąžina:
11.1. Savivaldybės mokyklos – iki einamųjų metų gruodžio 20 d. į Savivaldybės biudžeto sąskaitą;
11.2. Savivaldybė – iki einamųjų metų gruodžio 31 d. į Lietuvos Respublikos švietimo, mokslo ir sporto ministerijos nurodytą sąskaitą.
12. Savivaldybės mokyklos, kurioms skirta valstybės biudžeto lėšų, iki kitų metų vasario 10 d. pateikia Savivaldybės administracijos Ekonomikos ir biudžeto skyriui valstybės biudžeto lėšų panaudojimo ataskaitą Excel formatu, parengtą pagal Aprašo priede pateiktą formą ir lydraštį, patvirtintą parašu.
13. Savivaldybė, skirtų valstybės biudžeto lėšų panaudojimo ataskaitą pagal Lietuvos Respublikos švietimo, mokslo ir sporto ministerijos pateiktą formą iki kitų metų kovo 1 d. pateikia Lietuvos Respublikos švietimo, mokslo ir sporto ministerijai.

III SKYRIUS
BAIGIAMOSIOS NUOSTATOS

	14. Už tikslingą ir racionalų lėšų naudojimą pagal paskirtį, teisingą lėšų apskaitą ir parengtą atskaitomybę atsakingi Savivaldybės mokyklų vadovai (asignavimų valdytojai). Paaiškėjus, kad lėšos asmeniui išmokėtos, remiantis neteisinga informacija ar nesilaikant teisės aktų, asmuo turi grąžinti jas į Savivaldybės mokyklos sąskaitą.
15. Aprašo įgyvendinimo priežiūrą vykdo Savivaldybės administracija. 
16. Dokumentai, susiję su šiame Apraše numatytų valstybės biudžeto lėšų panaudojimu, saugomi teisės aktų nustatyta tvarka.
_________________






